
PENDAHULUAN 


Segala puji bagi Tuhan Yang telah mengutus para Rasul 
dengan petunjuk dan agama yang benar, Tuhan Yang memilih 
daripada hamba-hamba-Nya sebagai para kekasih-Nya dan 
mengurniakan mereka kelebihan. Selawat dan salam yang 
berterusan ke atas Rasul junjungan Nabi Muhammad s®, 
seterusnya kepada kaum keluarga Baginda, para Sahabat dan 
sesiapa sahaja yang mengikuti mereka di atas jalan kebenaran 
sehingga hari kiamat. Maha Suci Allah yang menjadikan para 
ulama sebagai pewaris para nabi dan rasul. 

Sesungguhnya Allah T telah berfirman di dalam kitab- 

Nya: 

3 J>- *)! ! ^ \Sp jJ ! 3 ! 

Maksudnya: “Ingatlah, sesungguhnya wali-wali Allah itu, tidak 
ada kebimbangan bagi mereka dan tidak (pula) mereka bersedih 
hati. (Iaitu) mereka yang beriman dan mereka selalu bertakwa. 
Bagi mereka itu berita gembira di dalam kehidupan dunia dan 
akhirat. . . ”, (Surah Yunus: 62-64) 

Para wali merupakan insan yang dimuliakan oleh Allah 
# . Mereka dikurniakan pelbagai kelebihan sama ada berbentuk 
Karamat atau yang seumpama dengannya. Orang-orang seperti 
mereka tentulah mendapat kemuliaan di dunia dan akhirat, 
sehingga disebut di dalam Hadis Qudsi bahawa barang siapa 
yang memusuhi mereka bererti memusuhi Allah 'H . Ulama 
menyebut dikhuatiri bagi orang yang memusuhi wali-wali Allah 
akan ditimpa dengan su ulkhatimah (kesudahan yang buruk). 

Wali-wali Allah H itu sentiasa wujud pada setiap 
zaman, hanya sama ada kita mengenali mereka atau pun tidak. 
Namun Imam Syafie 'Qjs$j£ pernah berkata: 

aJJ LaS aSll pLilji r' ^ aall J 

Maksudnya: “Kalaulah para ulama yang beramal itu bukan wali 
Allah, maka tiadalah wali bagi Allah 

Oleh itu kita hendaklah sentiasa menghormati orang- 
orang soleh yang sentiasa melakukan amal taat kepada Allah # . 
Orang yang mengasihi mereka kerana Allah # pasti dapat 
bersama mereka pada hari akhirat nanti kerana setiap orang 
akan dibangkitkan pada hari kiamat bersama insan yang 
dikasihi. Sabda Nabi ^fp : 

4j]c. JjiLa "i— 

Maksudnya: “ setiap orang akan dibangkitkan kelak (pada hari 
kiamat) bersama dengan orang yang mereka kasihi. ” 

Dewasa ini ada sesetengah pihak dengan secara berani 
mengkritik keperibadian beberapa orang ulama dan lebih parah 
lagi daripada ulama tersebut telah diketahui kewalian mereka. 
Janganlah kita mudah-mudah mencela orang-orang soleh yang 
mereka ini sentiasa mendekatkan diri kepada Allah. Hendaklah 
kita bersikap rendah diri (tawadhu’) terhadap mereka. 

Terima kasih yang tidak terhingga kepada Syeikh 
Muhammad Nuruddin Marbu al-Banjari al-Makky yang telah 
mendidik kami, seterusnya kepada Ustaz Muhammad Aidil 
Azwal bin Zainudin yang telah banyak memberi tunjuk ajar 
serta bimbingan dan tidak dilupakan kepada sesiapa sahaja yang 
terlibat secara langsung dan tidak langsung dalam 
pen terjemahan ini. Diharapkan agar khazanah ilmu Islam akan 
terus terpelihara dan moga-moga hasil kerja yang tak seberapa 
ini mendapat perhatian di sisi Allah Yang Maha Esa dan 
memberi manfaat kepada seluruh umat Islam. Wallahu a’lam. 

Mohd Zamri bin Mustafa 

Universiti al-Azhar, 

Kaherah 

12 Syawal 1438 H 
23 Oktober 2007 M 

Benarkah Wali Allah Itu Wujud? 


Benarkah ' 


Itu Wujud? 

PENGENALAN RINGKAS PENULIS 

Imam Jalaluddin as-Suyuthi Nama sebenar 

beliau Abdul Rahman bin Abi Bakr bin Muhammad. 
Dilahirkan di Mesir, ayah beliau meninggal dunia ketika beliau 
berusia 5 tahun. 

Beliau tekun menuntut ilmu sejak kecil dan beliau 
menghafal al-Quran pada umur tidak sampai lapan tahun. 
Beliau turut menghafal beberapa buah kitab daripada pelbagai 
bidang ilmu seperti Feqah, Usul Feqah, Nahu dan sebagainya 
ketika masih kecil. Beliau belajar Feqah, Usul Feqah, Hadis, 
Tafsir, Nahu dan lain-lain lagi ilmu daripada ramai para Alim 
Ulama' pada zaman beliau. Beliau bermazhab Syafie dan mula 
mengarang kitab sejak berumur 17 tahun (tahun 866 hijrah). 
Sebahagian Ulama' mengatakan jumlah karangan beliau 
melebihi 600 buah karangan dan ada yang mengatakan jumlah 
karangan beliau mencapai 1,000 buah karangan dalam pelbagai 
bidang ilmu. 

Beliau mendapat pujian sama ada daripada Ulama' yang 
hidup sezaman dengan beliau atau yang hidup setelah itu. 
Beliau adalah seorang yang pemurah, soleh, bertakwa serta 
cukup dengan apa yang ada. Beliau merupakan salah seorang 
daripada wali Allah dan mempunyai beberapa Karamat. Beliau 
meninggal dunia pada pagi Jumaat 19 Jamadilawal 91 IH. 

Antara karangan beliau yang terkenal adalah; al-Asybah 
wan Nazoir, al-Hawi lil Fatawa, al-Itqan fi Ulumil Quran dan 
lain-lain lagi. 

Kemusykilan: -Hadis yang diriwayatkan oleh al- 
Baghawi 1 di dalam tafsir surah Syura: Daripada Anas bin 
Malik 4i>, daripada Nabi #, daripada Jibrail M, daripada 
Allah f berfirman 2 : 

"Barang siapa yang menghina kekasih-Ku maka 
sesungguhnya dia telah mengajak-Ku berperang, 
sesungguhnya Aku akan murka demi kekasih-kekasih-Ku 
seperti marahnya seekor singa yang garang. Tidak ada 
satu amalan pun yang dilakukan oleh hamba-Ku yang 
Mukmin untuk mendekatkan diri kepada-Ku seumpama 
apa yang telah Aku fardukan ke atasnya dan jika 
berterusan hamba-Ku yang Mukmin beramal kepada-Ku 
dengan amalan-amalan sunat pasti Aku akan 
mengasihinya, maka apabila Aku telah mengasihinya 
jadilah Aku sebagai pendengaran, penglihatan, tangan 
dan penolong baginya, sekiranya dia memohon kepada- 
Ku nescaya Aku memperkenankannya. Tidaklah Aku 
merasa ragu-ragu pada sesuatu yang Aku lakukan 
seperti mana ragu-ragu-Ku ketika mencabut roh hamba- 
Ku yang Mukmin, yang dirinya tidak menyukai keperitan 
mati dan Aku tidak ingin menyakitinya sedangkan dia 
tidak dapat terlepas daripada mati. 

4_aS^li 0.iL*Jl Ljjl <_£.iLp i ^y» (IMj 

Sesungguhnya daripada hamba-hamba-Ku yang 
Mukmin ada yang memohon kepada-Ku dibukakan 
pintu ibadah maka Aku menahannya daripada perkara 
tersebut supaya tidak masuk kepadanya sifat Ujub yang 
akan membinasakannya. Sesungguhnya ada daripada 
hamba-hamba-Ku yang Mukmin tidak akan menjadi 
sempurna imannya melainkan dia berada di dalam 
keadaan kaya, sekiranya Aku menjadikannya fakir 
nescaya perkara tersebut akan membinasakannya. Ada 
daripada hamba-hamba-Ku yang Mukmin, tidak akan 
menjadi sempurna imannya melainkan dia berada 
dalam keadaan fakir, sekiranya Aku kayakan dia 
nescaya perkara tersebut akan membinasakannya. 
Daripada hamba-hamba-Ku yang beriman ada yang 
tidak menjadi sempurna imannya melainkan dia berada 
dalam keadaan sihat, sekiranya Aku sakitkan dia 
nescaya perkara tersebut akan membinasakannya. Juga 
daripada hamba-hamba-Ku ada yang tidak menjadi 
sempurna imannya melainkan dia berada dalam 
keadaan sakit, jika Aku sihatkannya nescaya perkara 
tersebut akan membinasakannya. Sesungguhnya Aku 
mentadbir urusan hamba-hamba-Ku dengan 
pengetahuan-Ku tentang hati-hati mereka, 
sesungguhnya Aku Maha Mengetahui." Siapakah 
daripada para Imam yang meriwayatkan hadis ini dan 
apakah kedudukannya? 

Jawapan: Hadis ini diriwayatkan oleh Ibnu Abi 
ad-Dunya 3 di dalam Kitab "al-Awliyak”. Beliau berkata: 
Telah meriwayatkan kepada kami al-Haysam bin 
Kharijah dan al-Hakam bin Musa, mereka berkata: Telah 
meriwayatkan kepada kami Hasan bin Yahya al- 
Khusyani, daripada Shodaqoh ad-Dimasyqi, daripada 
Hisyam al-Kanani, daripada Anas 4* dengan hadis 
sepanjang ini dan lafaz seperti ini. 

Abu Nu'aim 4 telah meriwayatkan di dalam "o/- 
Hilyah” ketika menceritakan biodata al-Hasan bin Yahya 
al-Khusyani, beliau berkata: Telah meriwayatkan kepada 
kami Abu Ali Muhammad bin Ahmad bin al-Hasan, telah 
meriwayatkan kepada kami Muhammad bin Uthman bin 
Abi Syaibah, telah meriwayatkan kepada kami Abdul 
Jabar Bin Asim. (c) 5 Telah meriwayatkan kepada kami 
Abu Bakar Muhammad bin al-Hasan al-Ajuri, telah 
meriwayatkan kepada kami Ahmad bin Yahya al- 
Khilwani. (c) Telah meriwayatkan kepada kami Makhlad 
bin Ja'far, telah meriwayatkan kepada kami Ahmad bin 
Muhammad bin Yazid al-Barati, mereka berkata: Telah 
meriwayatkan kepada kami al-Hakam bin Musa, beliau 
berkata: Telah meriwayatkan kepada kami al-Hasan bin 
Yahya al-Khusyani hadis tersebut dengan hadis 
sepanjang ini dan lafaz yang sama. Beliau berkata: Hadis 
ini Gharib 6 daripada hadis Anas Tidak ada yang 
meriwayatkan hadis ini daripada Anas dengan bahasa 
sebegini melainkan Hisyam, dan meriwayatkan 
daripadanya Sodaqoh dan al-Hasan meriwayatkan 
daripadanya secara berseorangan. 

Manakala tentang kedudukan al-Hasan, az-Zahabi 7 
berkata: Jangan meriwayatkan daripadanya. Abu Hatim 
berkata: Dia seorang yang soduq 8 tetapi lemah dalam 
hafalan. Duhaim berkata: tidak ada masalah 

dengannya 9 . At-Tobrani 10 meriwayatkan di dalam "al- 
Ausat" daripada jalur Umar Bin Said ad-Dimasyqi -dan 
hadis itu dhaif- daripada Sodaqoh bin Abdillah Abi 
Mu'awiyah, daripada Abdul Karim al-Jazari, daripada 
Anas 4& beliau berkata: telah bersabda Rasulullah %\ 
Allah Ta'ala berfirman: "Barang siapa yang menghina 
kekasih-Ku maka dia telah mengajak-Ku berperang, 
sesungguhnya Akulah yang paling cepat dalam 
menolong kekasih-kekasih-Ku, Aku akan murka demi 
kekasih-kekasih-Ku seperti mana marahnya seekor singa 
yang garang." Beginilah yang telah diriwayatkannya 
secara ringkas. Kemudian untuk hadis tersebut ada 
mempunyai syawahid n : 

[1] Di antaranya; apa yang telah diriwayatkan oleh 
al-Bukhari 12 di dalam "Sahih"nya daripada jalur Khalid 
bin Makhlad, daripada Sulaiman, daripada Bilal, 
daripada Syarik bin Abdillah bin Abi Namr, daripada Ato' 
bin Yasar, daripada Abu Hurairah beliau berkata: 
Rasulullah # bersabda: Allah f berfirman^'Sarang 
siapa yang menyakiti kekasih-Ku maka Aku 
mengisytiharkan peperangan terhadapnya, tidak ada 
satu amalan pun yang dilakukan oleh hamba-Ku lebih 
Ku sukai melebihi kewajipan yang telah Aku wajibkan ke 
atasnya dan jika berterusan hamba-Ku mendekatkan 
diri dengan amalan-amalan sunat nescaya Aku akan 
mencintainya. 

Maka apabila Aku telah mencintainya jadilah Aku 
sebagai pendengarannya yang dia mendengar 
dengannya, sebagai penglihatan yang dia melihat 
dengannya, sebagai tangan yang dia menggunakannya 
dan sebagai kaki yang dia berjalan dengannya, 
seandainya dia memohon sesuatu kepada Ku nescaya 
Ku perkenan, seandainya dia memohon perlindungan 
dengan-Ku nescaya Aku akan melindunginya. Tidaklah 
Aku ragu-ragu terhadap sesuatu yang Aku lakukan 
seperti mana ragu-ragu-Ku terhadap jiwa seorang 
Mukmin yang tidak menyukai keperitan mati dan Aku 
tidak suka ingin menyakitinya, sedangkan dia mesti 
menghadapinya." Al-Bukhari berseorangan dalam 
meriwayatkan hadis ini. Az-Zahabi menyebutnya di 
dalam "al-Mizan" ketika menceritakan biodata Khalid, 
beliau berkata: Hadis ini gharib jiddan yang Khalid bin 
Makhlad berseorangan meriwayatkannya. Kalaulah 
bukan disebabkan kehebatan ”al-Jami as-Shahih" 
nescaya aku akan masukkan hadis tersebut daripada 
munkarat 13 Khalid, ini disebabkan oleh ganjil lafaznya 
dan hadis tersebut diriwayatkan secara berseorangan 
oleh Syarik sedangkan dia bukan golongan al-hafiz 14 . 

[2] Seterusnya daripada syowahid tersebut apa yang 
telah diriwayatkan oleh Imam Ahmad 15 di dalam 
"musnad" 16 nya, daripada Hamad bin Khalid al-Khaiyat, 
daripada Abdul Wahid hamba Urwah, daripada Urwah, 
daripada A'isyah i# beliau berkata: Rasulullah # 
bersabda: "Barang siapa yang menyakiti kekasih-Ku 
maka dia telah menghalalkan memerangi-Ku, tidak ada 
amalan yang dilakukan oleh hamba-Ku untuk 
mendekatkan diri sama dengan kewajipan yang Aku 
tetapkan dan jika berterusan hamba-Ku mendekatkan 
diri kepada-Ku dengan amalan sunat pasti Aku akan 
mencintainya. Maka apabila Aku telah mencintainya 
sekiranya dia meminta kepada-Ku nescaya Aku akan 
memberinya, sekiranya dia berdoa kepada-Ku nescaya 
Aku akan memperkenankannya. Aku tidak pernah ragu- 
ragu terhadap satu-satu perkara yang Aku lakukan 
seumpama ragu-ragu-Ku tentang kematian hamba-Ku 
kerana dia tidak menyukai keperitan mati dan Aku tidak 
ingin menyakitinya." Perawi-perawi hadis ini adalah 
perawi-perawi yang terdapat di dalam Sahih Bukhari 
kecuali Abdul Wahid. Abu Zur'ah, al-'ljli dan Ibnu Ma'in 
pada satu riwayat mengatakan Abdul Wahid thigoh. 
Selain daripada mereka melemahkannya. 

At-Tabrani meriwayatkannya di dalam "al-Ausat" 
beliau berkata: telah meriwayatkan kepada kami Harun 
bin al-Kamil, telah meriwayatkan kepada kami Sa'id bin 
Abi Maryam, telah meriwayatkan kepada kami Ibrahim 
bin Suwaid al-Madani, telah meriwayatkan kepadaku 
Abu Hazrah Ya'kub bin Mujahid, telah meriwayatkan 
kepadaku Urwah bin az-Zubair, daripada A'isyah 
daripada Rasulullah # baginda bersabda: 
"Sesungguhnya Allah berfirman: Barang siapa menghina 
kekasih-Ku maka dia telah menghalalkan memerangi- 
Ku, tidak ada seorang pun dari hamba-hamba-Ku yang 
beramal untuk mendekatkan diri sama seperti 
melaksanakan kewajipan-Ku dan sesungguhnya jika dia 
mendekatkan diri kepada-Ku dengan amalan-amalan 
sunat nescaya Aku akan mengasihinya. Maka apabila 
Aku mengasihinya jadilah Aku sebagai matanya yang 
dia melihat dengannya, sebagai telinganya yang dia 
mendengar dengannya, sebagai tangannya yang dia 
menggunakannya dan sebagai kakinya yang dia 
berjalan dengannya. Sekiranya dia berdoa kepada-Ku 
nescaya Aku akan perkenan, sekiranya dia meminta 
daripada-Ku nescaya Aku akan berikannya. Tidak 
pernah Aku merasa ragu-ragu pada sesuatu yang Aku 
lakukan seperti ragu-ragu-Ku tentang kematiannya, 
kerana dia tidak menyukai keperitan mati dan Aku tidak 
ingin menyakitinya." Beliau berkata: Hadis ini tidak ada 
yang meriwayatkannya daripada Urwah melainkan Abu 
Hazrah dan Abdul Wahid bin Maimun. 

Aku berkata: perawi-perawi daripada sanad-sanad 
tersebut adalah perawi-perawi yang terdapat di dalam 
" Sahih Bukhari" melainkan Harun. 

[3] Seterusnya daripada syawahid tersebut apa yang 
telah diriwayatkan oleh Abu Ya'la di dalam 
"musnod” nya daripada al-Abbas bin al-Walid, daripada 
Yusuf Bin Khalid, daripada Umar Bin Ishak, daripada 
A'to' bin Yasar, daripada Maimunah Umul Mukminin i# 
bahawasanya Rasulullah # bersabda: Allah f 

berfirman: "Sesiapa yang menyakiti kekasih-Ku maka 
dia telah menghalalkan memerangi-Ku. Tidak ada 
amalan yang dilakukan oleh hamba-Ku untuk 
mendekatkan diri sama dengan kewajipan yang Aku 
tetapkan dan jika dia berterusan mendekatkan diri 
kepada-Ku dengan amalan sunat pasti Aku akan 
mencintainya. Maka apabila Aku telah mencintainya 
maka jadilah Aku sebagai kakinya yang dia berjalan 
dengannya, sebagai tangannya yang dia 
menggunakannya, sebagai lidahnya yang dia bercakap 
dengannya dan sebagai hatinya yang dia berfikir 
dengannya. Jika dia berdoa kepada-Ku nescaya Aku 
akan memperkenankannya, sekiranya dia meminta 
daripada-Ku nescaya Aku akan memberinya, sekiranya 
dia memohon pertolongan daripada Aku nescaya Aku 
akan menolongnya." Di dalam hadis tersebut ada Ali bin 
Zaid perawi lemah. 

[4] Seterusnya daripada syawahid tersebut apa yang 
telah diriwayatkan oleh at-Tabrani daripada Ibnu Abbas 
H beliau berkata: Rasulullah # bersabda: Allah Taala 
berfirman: "Sesiapa yang memusuhi kekasih-Ku maka ia 
telah bersedia untuk berperang dengan-Ku, tidak 
pernah Aku ragu-ragu pada sesuatu yang Aku lakukan 
seperti keraguan-Ku terhadap kematian seorang 
Mukmin yang dia tidak menyukai keperitan mati dan 
Aku tidak ingin menyakitinya. Boleh jadi seorang 
kekasih-Ku yang Mukmin memohon kekayaan daripada- 
Ku kemudian Aku jadikannya fakir, sekiranya Aku 
jadikannya kaya nescaya kekayaan menjadi keburukan 
kepadanya. ” 

Daripada syawahid; i) Firman Allah: 
"Sesungguhnya ada daripada hamba-hamba-Ku yang 
memohon dibukakan pintu ibadah.." sehinggalah ke 
akhir. 

ii) Hadis diriwayatkan oleh Abu as-Syeikh bin Hayan di 
dalam kitab "as-Thawab" daripada Hajib bin Abi Bakr, 
daripada Ahmad ad-Dauraqi, daripada Abu Ustman al- 
Umawi, daripada Sakhr bin Ikrimah, daripada Kulaib al- 
Juhani daripada Nabi # baginda bersabda: "Allah f 
berfirman: "Kalaulah bukan kerana dosa itu lebih baik 
untuk hamba-Ku yang Mukmin daripada Ujub 17 , 
tidaklah Aku biarkan hamba yang Mukmin dengan 
dosa." 

iii) Hadis yang telah diriwayatkan ad-Dailami di dalam 

"Musnad al-Firdaus" daripada jalur Ja'far bin 
Muhammad bin Isa an-Naqid daripada Suwaid bin Sa'id, 
daripada Dhamam bin Ismail, daripada Musa bin 
Wardan, daripada Abu Hurairah 4® beliau berkata: 
Rasulullah # bersabda: "Kalaulah bukan kerana 

seorang Mukmin akan merasa Ujub dengan amalannya 
nescaya dia akan dipelihara daripada dosa sehingga dia 
tidak ada angan-angan untuk melakukannya, akan 
tetapi dosa itu lebih baik untuknya daripada Ujub." 

iv) Hadis yang diriwayatkan oleh Abu Nu'aim dan al- 
Hakim di dalam "at-Tarikh” daripada jalur Salam bin as- 
Shabhak daripada Sabit, daripada Anas 4i>. Ad-Dailami 
pula meriwayatkan daripada jalur Kathir bin Yahya, 
daripada ayahnya, daripada al-Jariri, daripada Abu 
Nadrah, daripada Abu Sa'id 4k>, mereka berkata: 
Rasulullah % bersabda: "Kalaulah kamu tidak langsung 
melakukan dosa, dikhuatirkan tertimpa ke atas kamu 
apa yang lebih besar daripada perkara tersebut iaitu 
ujub, ujub . " 

Kemusykilan: Ada yang meriwayatkan satu hadis 
daripada Nabi # daripada Allah f bahawasanya 
berfirman: "tidaklah Aku ragu-ragu terhadap sesuatu 
yang Aku lakukan seperti ragu-ragu-Ku ketika mencabut 
roh hamba-Ku yang Mukmin." Kemudian seorang lelaki 
berkata kepada perawi tersebut: kamu menyampaikan 
hadis yang membahayakan akidah? Maka apakah 
kedudukan hadis ini dan apakah maknanya? 

Jawapan: Hadis ini sahih diriwayatkan oleh al- 
Bukhari di dalam sahihnya. Berkenaan "ragu-ragu" yang 
disebutkan di dalam hadis mempunyai jawapan- 
jawapan yang masyhur. Jawapan yang terbaik adalah - 
seperti mana yang dikatakan oleh Ibnu Jauzi 18 

Sesungguhnya hadis ini termasuk di dalam bab 
berdialog kepada kita dengan apa yang kita mampu 
fahami. Allah Taala tidak mampu diperkenalkan hakikat- 
Nya. Hadis ini sama keadaannya dengan firman-Nya: 
"Sesiapa yang datang kepada-Ku dalam keadaan 
berjalan, Aku akan datang kepadanya dalam keadaan 
berlari". Perumpamaannya seperti salah seorang 
daripada kita hendak memukul anaknya untuk mendidik 
tetapi terhalang dengan sifat kasih sayangnya kepada 
anak dan akan timbul sifat lemah lembut yang dia akan 
teragak-agak antara dua keadaan. Sekiranya yang akan 
memukul bukan bapanya seumpama guru, dia tidak 
akan teragak-agak, bahkan dia akan segera memukul 
untuk mendidik. Apa yang ingin disampaikan kepada 
kita tidak lebih untuk menunjukkan kasih sayang Allah 
kepada wali Allah dengan menyebut "ragu-ragu". 
Bahasa seperti ini digunakan di dalam sastera Arab iaitu 
berbicara dengan bahasa yang mereka fahami. 

CATATAN HUJUNG 

1 Nama sebenar beliau adalah al-Husain bin Mas’ud bin Muhammad, 
bermazhab Syafie. Merupakan seorang yang Faqih (alim Fekah), 
Muhaddis (ahli Hadis) dan Mufassir (ahli Tafsir) yang hebat. Antara 
karangan beliau adalah Mu’alimul Tanzil, at-Tahzib, Syarhus Sunah 
dan lain-lain lagi. Meninggal dunia sekitar tahun 51 OH. 

2 Firman Allah di sini merupakan Hadis Qudsi. Hadis Qudsi adalah; 
hadis yang diriwayatkan oleh Nabi daripada Allah Taala, makna 
hadis tersebut daripada Allah Taala manakala lafaznya daripada Nabi 

dan ianya bukan al-Quran. Imam Jurjani berkata: Hadis Qudsi 
ialah hadis yang maknanya adalah daripada Allah tetapi lafaznya 
adalah daripada Rasulullah t|p, maka hadis itu merupakan apa yang 
diberitahukan Allah kepada Nabi dengan cara ilham atau mimpi 
seterusnya Nabi menyampaikan makna tersebut dengan ibarat 
baginda sendiri. 

3 Nama sebenar beliau adalah Abu Bakar Abdullah Bin Muhammad 
al-Quraisy al-Baghdadi. Dilahirkan pada tahun 204H dan meninggal 
pada tahun 281 H. Seorang Muhaddis, al-Hafiz dan hebat di dalam 
bidang ilmu-ilmu yang lain. Mempunyai banyak karangan di 
antaranya; at-Tahajjud wa Qiamullail, Makarimul Akhlak, ar-Riqah 
walBuka’&an lain-lain lagi. 

4 Nama sebenar beliau adalah Ahmad Bin Abdillah Bin Ahmad al- 
Asfahani, berketurunan Parsi. Dilahirkan pada bulan Rejab tahun 
336H. Menuntut ilmu di Baghdad, Makkah, Basrah, Kufah dan 
Nasaibur. Digelar al-Hafiz, merupakan salah seorang tokoh ulama 
sejarah. Antara hasil karangan beliau yang terkenal; Hilyatul Awliyak, 
Tarikh al-Asbahan dan lain-lain lagi. 

Itu Wujud? 

Benarkah Wali Allah Itu Wujud? 


5 Berpindah sanad 

6 Hadis gharib; hadis yang diriwayatkan oleh seorang perawi sahaja, 
tidak ada perawi lain yang meriwayatkan hadis tersebut. 

7 Nama sebenar beliau Muhammad Bin Ahmad Bin Osman, 
daripada penduduk Damsyik. Lahir sekitar tahun 673H dan 
meninggal pada tahun 748H. Bermazhab Syafie, digelar al-Hafiz, 
merupakan seorang Muhaddis dan ahli sejarah. Antara karangan 
beliau yang terkenal; al-Kabair, Siyar A’lam an-Nubala’, Tarikhul 
Islam dan lain-lain lagi. 

8 Soduq: Bermakna benar dan dipercayai serta diterima riwayatnya. 
Istilah ini digunakan bagi menunjukkan kedudukan perawi yang 
meriwayatkan hadis, sama ada diterima atau tidak riwayatnya. 

9 Istilah yang digunakan bagi menyatakan bahawa perawi tersebut 
seorang yang benar dan di percayai. 

10 Nama sebenar beliau Sulaiman Bin Ahmad Bin Ayub, berasal 
daripada Tabriah, Palestin. Menuntut ilmu di Hijaz, Yaman, Mesir 
dan lain-lain. Meninggal di Asbahan pada tahun 360H. Antara hasil 
karangan beliau; al-Mu’jam as-Soghir, al-Mu’jam al-Ausat, al-Mu’jam 
al-Kabir (semua ini dalam bidang hadis) dan lain-lain lagi. 

11 Syawahid atau syahid: hadis yang diriwayatkan daripada hadis 
sahabat yang lain, yang hadis tersebut menyerupai hadis lain sama ada 
pada lafaz serta makna atau makna sahaja. 

12 Beliau adalah Abu Abdillah Muhammad Bin Ismail Bin Ibrahim. 
Dilahirkan di Bukhara pada bulan Syawal 194H dan meninggal pada 
tahun 256H. Menghafal lebih daripada 600 ribu buah hadis. Kitab 


Benarkah Wali Allah 


beliau yang bernama aj-Jami’ as-Sahih atau disebut Sahih Bukhari 
merupakan kitab hadis yang paling sahih. 

13 Hadis mungkar: hadis yang diriwayatkan oleh seorang perawi yang 
tidak jelas kedudukannya ( mastur ) atau perawi yang lemah ( dhaifi dan 
hadis tersebut bertentangan dengan hadis lain serta tidak ada riwayat 
yang menyokong hadis tersebut. 

Hadis syaz: hadis yang diriwayatkan oleh seorang perawi yang 
dipercayai dan riwayat tersebut bertentangan dengan riwayat perawi 
yang lebih dipercayai daripadanya. 

14 Al-Hafiz: orang yang menguasai 100 ribu buah hadis matan serta 
sanadnya dan mampu mengeluarkannya apabila diperlukan. 
Al-Muhaddis: yang menguasai hadis-hadis dan memahaminya secara 
riwayah dan dirayah. 

Al-Hujjah: yang menguasai 300 ribu buah hadis matan serta sanad. 
Lebih tinggi daripada muhaddis. 

Al-Hakim: yang ilmunya menguasai seluruh hadis-hadis yang 
diriwayatkan matan dan sanad serta segala ilmu di dalam ilmu hadis. 

15 Beliau adalah Ahmad Bin Muhammad Bin Hanbal as-Syaibani, 
pengasas mazhab Hanbali. Dilahirkan pada tahun 164H dan 
meninggal pada tahun 240H. 

16 Musnad: kitab hadis yang menyebut hadis mengikut turutan para 
sahabat, sama ada mengikut huruf ejaan nama atau sebagainya. 

Jami’: kitab hadis yang terhimpun di dalamnya hadis mengikut 
bahagian-bahagian atau bab seperti bab akidah dan sebagainya. 
Sunan: kitab hadis yang disusun mengikut bab-bab Fekah daripada 
bab bersuci, solat, zakat dan seterusnya. 

Mu’jam: kitab hadis yang disusun mengikut turutan para guru sama 
ada mengikut masa kematian atau mengikut huruf ejaan nama atau 
pun sebagainya. 

Benarkah Wali Allah Itu Wujud? 


Juz': kitab yang menghimpunkan hadis berdasarkan seseorang perawi 
sama ada perawi tersebut daripada golongan sahabat atau pun selepas 
mereka seperti juzu Abi Bakar as-Sidiq dan sebagainya. 

Mustadrak: kitab yang menghimpunkan apa-apa yang tertinggal 
daripada kitab-kitab tertentu mengikut syarat kitab yang asal tersebut 
seperti Mustadrak Imam al-Hakim ke atas kitab Sahih Bukhari dan 
Sahih Muslim. 

17 Ujuh: merasa kagum terhadap kebaikan dan lupa kepada Allah 
serta menyandarkan kekuatan dan upaya melakukan perkara tersebut 
kepada dirinya sendiri. 

Riak: suka untuk dilihat oleh manusia supaya mereka dapat 
mengetahui kelebihannya. 

Takabbur: menentang kebenaran dan menghinakan yang lain. 

Sum 'ah: suka untuk mendengar percakapan orang terhadap 

kebaikannya. 

18 Beliau adalah Abdul Rahman Bin Ali Bin Muhammad al-Jauzi, 
bermazhab Hanbali. Digelar al-HaJiz, menguasai bidang Fekah, 
Sejarah, Hadis, Sastera Arab dan lain-lain. Terkenal dengan seorang 
yang petah berkhutbah dan dikatakan majlis beliau dihadiri oleh 
ribuan manusia. Mempunyai tidak kurang daripada seribu buah 
karangan. Meninggal pada tahun 597H. Antara karangan beliau; 
Talbisul Iblis, ad-Du’afa’, al-Mudu’at, Zammul Hawa dan lain-lain 
lagi. 

